**คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ (กสทช.)**

**87 ถนนพหลโยธิน 8 (ซอยสายลม) สามเสนใน พญาไท กรุงเทพฯ 10400**

**โทรศัพท์ : 0-2670-8888, 0-2271-0151 ต่อ 2215 โทรสาร : 0-2290-5241**

**Email :** **pr.nbtc@nbtc.go.th**

**----------------------------------------------------------------------------------------------------------------------------------**

**ผลการประชุม กสท. นัดพิเศษ ครั้งที่ 3/2559 วันที่ 19 ตุลาคม 2559**

พันเอก ดร.นที ศุกลรัตน์ ประธานกรรมการกิจการกระจายเสียงและกิจการโทรทัศน์ (กสท.) กล่าวว่า
ที่ประชุมคณะกรรมการกิจการกระจายเสียงและกิจการโทรทัศน์ (กสท.) นัดพิเศษ ครั้งที่ 3/2559 วันที่ 19 ต.ค. 2559
ได้พิจารณาเรื่อง การกำหนดแนวปฏิบัติสำหรับผู้รับใบอนุญาตประกอบกิจการกระจายเสียงและกิจการโทรทัศน์ กรณี พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร
สยามินทราธิราช บรมนาถบพิตร เสด็จสวรรคต เพิ่มเติม ครั้งที่ 2 โดยให้สามารถดำเนินรายการให้มีความหลากหลาย และยังคงไว้ซึ่งบรรยากาศการถวายความอาลัยในช่วงเวลา 30 วัน โดยมีมติดังต่อไปนี้ 1. การถ่ายทอดพระราชพิธีทรงบำเพ็ญพระราชกุศล พระบาทสมเด็จพระปรมินทรมหาภูมิพลอดุลยเดช นอกเหนือจากการเชื่อมสัญญาณจากโทรทัศน์รวมการเฉพาะกิจแห่งประเทศไทย (ทรท.) ในกรณีที่พระบรมวงศานุวงศ์ หรือกษัตริย์ต่างประเทศมาร่วมในพระราชพิธีทรงบำเพ็ญพระราชกุศล จะออกอากาศสดผ่านทางสถานีโทรทัศน์แห่งประเทศไทย ช่อง 11 ซึ่งหากสถานีโทรทัศน์ใดประสงค์จะเชื่อมโยงสัญญาณก็สามารถทำได้ รวมถึงการเผยแพร่ผ่านทางโทรทัศน์ออนไลน์ของแต่ละสถานีที่มีอยู่ในปัจจุบันด้วย และเพื่อเป็นการร่วมถวายความอาลัย ที่ประชุมฯมอบหมายให้สำนักงาน กสทช. ขอความร่วมมือไปยังสถานีโทรทัศน์ในระบบภาคพื้นดิน สลับสับเปลี่ยนกันเชื่อมโยงสัญญาณในกรณีที่พระบรมวงศานุวงศ์ หรือกษัตริย์ต่างประเทศมาร่วมในพระราชพิธีทรงบำเพ็ญพระราชกุศล โดยมีรายละเอียดดังนี้

|  |  |  |  |
| --- | --- | --- | --- |
| **หมายเลขช่อง** | **รายชื่อผู้ได้รับอนุญาตประกอบกิจการโทรทัศน์** | **ชื่อช่องรายการ** | **วันที่กำหนดออกอากาศ** |
| 1 | กองทัพบก | สถานีวิทยุโทรทัศน์กองทัพบก | 21 ตุลาคม 2559 |
| 2 | กรมประชาสัมพันธ์ | สถานีวิทยุโทรทัศน์แห่งประเทศไทย | แม่ข่ายในการเชื่อมโยงสัญญาณ |
| 3 | องค์การกระจายเสียงและแพร่ภาพสาธารณะแห่งประเทศไทย (ส.ส.ท.) | สถานีโทรทัศน์ไทยพีบีเอส | 22 ตุลาคม 2559 |
| 10 | สำนักงานเลขาธิการสภาผู้แทนราษฎร | สถานีวิทยุโทรทัศน์รัฐสภา | 23 ตุลาคม 2559 |
| 13 | บริษัท บีอีซี-มัลติมีเดีย จำกัด | 3Family | 24 ตุลาคม 2559 |
| 14 | บริษัท อสมท จำกัด (มหาชน) | MCOT Kids&Family | 25 ตุลาคม 2559 |
| 16 | บริษัท ไทย นิวส์ เน็ตเวิร์ค (ทีเอ็นเอ็น) จำกัด | TNN24 | 26ตุลาคม 2559 |
| 18 | บริษัท ดีเอ็น บรอดคาสท์ จำกัด  | NEW TV | 27 ตุลาคม 2559 |
| 19 | บริษัท สปริงนิวส์ เทเลวิชั่น จำกัด | สปริงนิวส์ | 28 ตุลาคม 2559 |
| 20 | บริษัท ไบรท์ ทีวี จำกัด  | ไบร์ททีวี | 29 ตุลาคม 2559 |
| 21 | บริษัท วอยซ์ ทีวี จำกัด  | VOICE TV | 30 ตุลาคม 2559 |
| 22 | บริษัท เอ็นบีซี เน็กซ์ วิชั่น จำกัด  | Nation TV | 31 ตุลาคม 2559 |
| 23 | บริษัท ไทย บรอดคาสติ้ง จำกัด  | เวิร์คพอยท์ ทีวี | 1 พฤศจิกายน 2559 |
| 24  | บริษัท ทรูโฟร์ยู สเตชั่น จำกัด  | True4U | 2 พฤศจิกายน 2559 |
| 25 | บริษัท จีเอ็มเอ็ม แชนแนล จำกัด  | GMM25 | 3 พฤศจิกายน 2559 |
| 26 | บริษัท แบงคอก บิสสิเนส บรอดแคสติ้ง จำกัด | NOW | 4 พฤศจิกายน 2559 |
| 27 | บริษัท อาร์.เอส.เทเลวิชั่น จำกัด  | 8 | 5 พฤศจิกายน 2559 |
| 28 | บริษัท บีอีซี-มัลติมีเดีย จำกัด  | 3SD | 6 พฤศจิกายน 2559 |
| 29 | บริษัท โมโน บรอดคาซท์ จำกัด  | MONO29 | 7 พฤศจิกายน 2559 |
| 30 | บริษัท อสมท จำกัด (มหาชน)  | โมเดิร์นไนน์ทีวี และ MCOT HD | 8 พฤศจิกายน 2559 |
| 31 | บริษัท จีเอ็มเอ็ม วัน ทีวี จำกัด  | ONE | 9 พฤศจิกายน 2559 |
| 32 | บริษัท ทริปเปิล วี บรอดคาสท์ จำกัด  | ไทยรัฐทีวี | 10 พฤศจิกายน 2559 |
|  | บริษัท บางกอกเอ็นเตอร์เทนเม้นต์ จำกัด  | ไทยทีวีสี ช่อง 3 | 11 พฤศจิกายน 2559 |
| 33 | บริษัท บีอีซี-มัลติมีเดีย จำกัด 3HD | 3HD |
| 34 | บริษัท อมรินทร์ เทเลวิชั่น จำกัด  | AMARIN TV HD | 12 พฤศจิกายน 2559 |
| 35 | บริษัท กรุงเทพโทรทัศน์และวิทยุ จำกัด  | สถานีโทรทัศน์สีกองทัพบก ช่อง 7และ7 HD | 2 ธันวาคม 2559 |
| 36 | บริษัท บางกอก มีเดีย แอนด์ บรอดคาสติ้ง จำกัด | พีพีทีวี (PPTV)  | 21 มกราคม 2560 |

และ 2. รูปแบบการนำเสนอรายการนอกเหนือเวลาการเชื่อมโยงสัญญาณจากโทรทัศน์รวมการเฉพาะกิจแห่งประเทศไทย เมื่อครบระยะเวลา 7 วัน (วันที่ 21 ต.ค. 2559) ให้ถือปฏิบัติตามมติ กสท. นัดพิเศษครั้งที่ 1 และครั้งที่ 2
รวมถึงแนวทางการออกอากาศที่ได้ประชุมร่วมกันเมื่อวันที่ 17 ตุลาคม 2559 ส่วนการออกอากาศรายการนอกเหนือจากรายการข่าวสาร สาระ สามารถนำรายการที่อยู่ในระดับความเหมาะสมสำหรับปฐมวัย (ป) เด็ก (ด) และทั่วไป (ท) รวมถึงการโฆษณามาออกอากาศได้ แต่ขอให้สถานีระมัดระวังในการออกอากาศและตรวจสอบไม่ให้ขัดหรือแย้งกับมติ กสท. นัดพิเศษครั้งที่ 1 และครั้งที่ 2 รวมถึงแนวทางการออกอากาศที่ได้ประชุมร่วมกันเมื่อวันที่ 17 ตุลาคมที่ผ่านมา ทั้งนี้ ขอให้ควบคุมระดับสีเพื่อคงบรรยากาศการถวายความอาลัยไปตลอดระยะเวลา 30 วัน

**---------------------------------------------------------------------------------------------------------------------------------ติดต่อสอบถามรายละเอียดเพิ่มเติมได้ที่ :**

**สำนักสื่อสารองค์กร สำนักงานคณะกรรมการกิจการกระจายเสียง**

**กิจการโทรทัศน์ และกิจการโทรคมนาคมแห่งชาติ (สำนักงาน กสทช.)**

**โทรศัพท์ : 0-2670-8888, 0-2271-0151 ต่อ 2215**

**โทรสาร : 0-2290-5241**